ttb สะท้อนความสำเร็จจากลูกค้า เปิดโรดแมปปี 2566 สร้าง New Business Model ผ่าน Ecosystem Play เพื่อลูกค้าที่มีบัญชีเงินเดือน ลูกค้าที่มีบ้าน และลูกค้าที่มีรถ
ย้อนกลับไปเมื่อ 2 ปีที่แล้ว หนึ่งในข่าวใหญ่ที่เขย่าแวดวงสถาบันการเงิน   คือ การประกาศรวมกิจการของ 2 ธนาคารชั้นนำของไทย อย่าง ทีเอ็มบี และ ธนชาต  นับตั้งแต่วันนั้น จนถึงปัจจุบัน ทีเอ็มบีธนชาต หรือ ttb ไม่เคยหยุดพัฒนา และต่อยอดบริการจากความแข็งแกร่งของทั้ง 2 ธนาคาร เพื่อให้คนไทยได้มีชีวิตทางการเงินที่ดีขึ้นรอบด้าน 
23 ก.พ. 2566

ttb สะท้อนความสำเร็จจากลูกค้า เปิดโรดแมปปี 2566 สร้าง New Business Model ผ่าน Ecosystem Play เพื่อลูกค้าที่มีบัญชีเงินเดือน ลูกค้าที่มีบ้าน และลูกค้าที่มีรถ
ttb x ลงทุนแมน
ย้อนกลับไปเมื่อ 2 ปีที่แล้ว หนึ่งในข่าวใหญ่ที่เขย่าแวดวงสถาบันการเงิน  
คือ การประกาศรวมกิจการของ 2 ธนาคารชั้นนำของไทย อย่าง ทีเอ็มบี และ ธนชาต
นับตั้งแต่วันนั้น จนถึงปัจจุบัน ทีเอ็มบีธนชาต หรือ ttb ไม่เคยหยุดพัฒนา และต่อยอดบริการจากความแข็งแกร่งของทั้ง 2 ธนาคาร เพื่อให้คนไทยได้มีชีวิตทางการเงินที่ดีขึ้นรอบด้าน
ซึ่งความสำเร็จของ ttb ได้เข้ามายกระดับชีวิตคนไทย ในหลากหลายมิติ ไม่ว่าจะเป็น
- เพิ่มสภาพคล่องในช่วงโควิดและในช่วงปัญหาหนี้ครัวเรือนเพิ่มสูงให้แก่กลุ่มลูกค้าเปราะบาง โดยช่วยรวบหนี้กว่า 2,000 ราย ทำให้ประหยัดเงินจากดอกเบี้ยที่ต้องจ่ายกว่า 270 ล้านบาท
- ให้คนไทยกว่า 2,000,000 คน ได้รับความคุ้มครองชีวิต และค่ารักษาพยาบาลจากอุบัติเหตุฟรี ผ่านบัญชี ttb all free
- ลูกค้าได้รับความคุ้มครองผ่านกรมธรรม์กว่า 340,000 ชีวิต
มาวันนี้ ttb เปิดโรดแมปปี 2566 แสดงถึงวิสัยทัศน์ สู่การเป็นธนาคารคู่ใจของคนไทย 
พร้อมสร้างการเปลี่ยนแปลงที่มีความหมาย ในรูปแบบใหม่ หรือ The Next REAL Change
ก้าวต่อไปของ ttb นี้ มีความน่าสนใจอย่างไร ?
ลงทุนแมนจะเล่าให้ฟัง
ก่อนอื่น เรามาดูว่าผลลัพธ์ที่ผ่านมาของ ttb เป็นอย่างไรกันบ้าง 
เพื่อให้เห็นว่า นอกจากธนาคารจะตอบโจทย์ผู้คนแล้ว ยังประสบความสำเร็จในการดำเนินธุรกิจ อย่างเห็นได้ชัด
เริ่มต้นที่ “ผลประกอบการ” ซึ่งเป็นผลลัพธ์ที่วัดได้ค่อนข้างชัดที่สุด
ปี 2565 ttb มีรายได้ 65,852 ล้านบาท เติบโตจากปีก่อน 0.5% 
แม้จะเห็นว่ารายได้จะเติบโตได้เล็กน้อย แต่กำไรสุทธิเติบโตถึง 35.6% เลยทีเดียว
โดยสาเหตุหลัก ๆ มาจากค่าใช้จ่ายการดำเนินงาน และเงินตั้งสำรองที่ลดลงนั่นเอง
หากมาดูการเติบโตของแต่ละส่วนของผลิตภัณฑ์ และบริการของ ttb ก็มีความน่าสนใจไม่แพ้กัน เพราะมีการเติบโตในทุก ๆ ส่วน ไม่ว่าจะเป็น
- เงินฝาก มูลค่า 1.4 ล้านล้านบาท เติบโต 4.5%
- ยอดเปิดเครดิตการ์ด 1.76 แสนใบ เติบโต 112%
- สินเชื่อส่วนบุคคล มูลค่า 23,000 ล้านบาท เติบโต 71%
- สินเชื่อบ้านแลกเงิน มูลค่า 6,600 ล้านบาท เติบโต 151%
- ประกันชีวิต มูลค่า 5,500 ล้านบาท เติบโต 26%
แม้ว่า ttb กำลังไปในทิศทางที่ดี แต่ก็ยังคงไม่หยุดพัฒนาธุรกิจ เพื่อยกระดับชีวิตทางการเงินของคนไทย ภายใต้ 3 กลยุทธ์สำคัญ ได้แก่
1. Synergy Realization
คือ การนำจุดแข็ง และความแข็งแกร่งจากการรวมกิจการ มาต่อยอดพัฒนาโซลูชันทางการเงินที่ตอบโจทย์ลูกค้าในวงกว้าง
รู้หรือไม่ว่า หลังจากรวมกิจการ ttb มีฐานลูกค้ามากกว่า 10 ล้านราย
โดยต้นทุนต่อรายได้อยู่ที่ 45% ลดลงจากปีก่อนหน้า ซึ่งอยู่ที่ 48%
แสดงให้เห็นว่า การรวมกิจการนั้น ช่วยเพิ่มประสิทธิภาพให้กับธุรกิจได้เป็นอย่างดี
ttb จึงต่อยอดโอกาสด้วยการพัฒนาผลิตภัณฑ์ต่าง ๆ ที่ธนาคารมีความโดดเด่น 
เช่น สินเชื่อรถ สินเชื่อบ้าน บัญชีเพื่อใช้ เพื่อออม และบัญชีเงินเดือน
โดยพัฒนาผลิตภัณฑ์ใหม่ ๆ ที่ตอบโจทย์ผู้คนในภาวะเศรษฐกิจไม่แน่นอนในปีนี้ให้ดียิ่งขึ้น 
ซึ่งมีตั้งแต่ สินเชื่อรถแลกเงิน สินเชื่อบ้านแลกเงิน สินเชื่อ ttb payday loan ไปจนถึงกลุ่มประกันภัยรถยนต์
2. Digitalization
คือ การยกระดับประสบการณ์ทางการเงิน และพัฒนาประสิทธิภาพของธนาคารผ่าน ttb touch เวอร์ชันใหม่
อีกหนึ่งเป้าหมายของ ttb ที่ตั้งไว้ในปีนี้ คือการก้าวสู่ Top 3 Digital Banking Platform
หลังจากพัฒนาขีดความสามารถของ ttb touch เวอร์ชันใหม่ในไตรมาส 2 ของปี 2565 ไปแล้ว
จนได้รับกระแสตอบรับที่ดี มีผู้ใช้งานเพิ่มขึ้นถึง 46% และจำนวนรายการธุรกรรมบนแอป เติบโตขึ้น 25%
โดย ttb touch เวอร์ชันใหม่ ไม่เพียงแต่จะมีความเสถียรสูง แต่ยังสามารถบริการลูกค้าได้แบบ Personalized หรือการตอบสนองความต้องการของลูกค้าโดยเฉพาะ
แม้จะมีเหตุการณ์ที่แอปสะดุดบ้าง อย่างเช่นเดือนกันยายนที่ผ่านมา 
อย่างไรก็ดี ttb ได้เร่งแก้ไข และวางแผนพัฒนาความสามารถในการรองรับการให้บริการอย่างต่อเนื่อง
จึงไม่ใช่เรื่องน่าแปลกใจ ที่ผลลัพธ์แอปเวอร์ชันใหม่ ในมุมต่าง ๆ จะเป็นไปในทิศทางที่ดี
- จำนวนลูกค้าสมัครบัตรเครดิต เติบโต 2.5 เท่า
- ยอดการเปิดบัญชีเงินฝาก เติบโต 12%
- ยอดเบิกเงินกู้สินเชื่อบุคคล เติบโต 3.9 เท่า
ที่น่าสนใจคือ ในปี 2566 ธนาคารมีเป้าหมายที่จะพัฒนาองค์กรให้เป็น Digital-First Experience 
เพื่อให้ลูกค้าสามารถทำธุรกรรมส่วนใหญ่ได้ด้วยตัวเอง ผ่าน ttb touch แบบครบ จบ ในที่เดียว
นอกจากนี้ ttb ยังพัฒนาฝ่ายสนับสนุนอย่าง พนักงานสาขา ให้กลายเป็นผู้ให้คำปรึกษา แนะนำ หรือให้บริการลูกค้าสำหรับผลิตภัณฑ์ และบริการที่มีความซับซ้อน ให้เป็นเรื่องง่าย อีกด้วย
3. Ecosystem Play
คือ การสร้างชีวิตทางการเงินของลูกค้าบัญชีเงินเดือน ลูกค้าที่มีรถ มีบ้าน ให้ดีขึ้นรอบด้าน
ttb กำลังสร้างโมเดลธุรกิจใหม่ ซึ่งตอบโจทย์คน 3 กลุ่ม คือ กลุ่มมนุษย์เงินเดือน กลุ่มคนมีรถยนต์ และกลุ่มคนมีบ้าน
โดยธนาคารจะเข้าไปแทรกอยู่ในชีวิตประจำวันของแต่ละกลุ่มคน พร้อมร่วมมือกับพันธมิตรชั้นนำ 
เพื่อมายกระดับการให้บริการ ให้ลูกค้าทุกคนได้มีชีวิตทางการเงินที่ดี แบบครบวงจร
ยกตัวอย่างเช่น “คนมีรถยนต์” จะสามารถจัดการได้ตั้งแต่
- จ่าย-เช็กยอดสินเชื่อรถยนต์ 
- ต่อประกันภัยรถยนต์และพ.ร.บ. 
- เติมเงิน-เช็กยอดบัตรทางด่วน Easy Pass 
- ค้นหา โปรโมชันเกี่ยวกับการดูแลรถยนต์
- สมัครสินเชื่อรถยนต์ ttb DRIVE
หรือแม้กระทั่งการขายรถยนต์แบบประมูลออนไลน์ สามารถทำบนฟีเจอร์ “My Car” บนแอป ttb touch ได้อย่างง่าย ๆ เพียงแค่ปลายนิ้ว
ที่สำคัญ ttb ยังทรานส์ฟอร์มองค์กร สู่โลกแห่งยุคดิจิทัล ด้วยการเพิ่มศักยภาพของบุคลากรให้พร้อมรับมือกับการเปลี่ยนแปลง และเพิ่มจำนวนทีมงานด้านเทคโนโลยี
โดยจัดตั้ง ttb spark และ ttb academy เสมือนเป็นศูนย์การเรียนรู้สำคัญ พัฒนาทักษะของคนรุ่นใหม่ให้สอดคล้องกับโลกธุรกิจที่เปลี่ยนแปลงอย่างรวดเร็ว
สุดท้ายแล้ว มาดูบทสรุปเส้นทางความสำเร็จของ ttb ตั้งแต่ประกาศรวมกิจการ จะพบว่า
- ปี 2564 ttb กลายเป็นหนึ่งในธนาคารชั้นนำของไทย จากการผนึกกำลังระหว่างทีเอ็มบี และธนชาต (TMB x TBANK)
- ปี 2565 ttb เดินหน้า Make 
 Change มุ่งสู่การเป็น The Bank of Financial Well-being 
เป็นธนาคารที่สร้างชีวิตทางการเงินที่ดีขึ้นให้กับคนไทยทั้งประเทศ และมีผลลัพธ์ที่จับต้องได้ชัดเจนทั้งในมุมลูกค้า และแง่มุมของธุรกิจ
- ปี 2566 จากผลสำเร็จของปีที่ผ่านมาถือว่า ttb เดินทางถูกทาง และด้วยการวางกลยุทธ์ The Next REAL Change ในปีนี้ที่มุ่งขยายวงกว้างจากความสำเร็จในการให้ลูกค้ามีชีวิตทางการเงินที่ดีขึ้น และมุ่งเน้นการเติบโตเน้น Digitalization ผ่าน ttb touch เวอร์ชันใหม่ และการสร้าง New Business Model ผ่าน Ecosystem Play เพื่อช่วยให้ลูกค้าที่มีบัญชีเงินเดือน ลูกค้าที่มีบ้าน และลูกค้าที่มีรถ ได้เข้าถึงโซลูชันการเงินที่ดีที่สุด และมีแหล่งเงินทุนที่มีคุณภาพ
เพราะลูกค้าทั้ง 3 กลุ่มนี้ เป็นกลุ่มลูกค้าที่ ttb มีความเชี่ยวชาญและเข้าใจ
ทั้งมีจุดเด่นเรื่องฐานลูกค้าด้านสินเชื่อรถยนต์ที่แข็งแกร่งจากธนาคารธนชาตเดิม และ
ในขณะที่ทีเอ็มบีเดิมก็มีความเชี่ยวชาญด้านสินเชื่อบ้าน และมีฐานลูกค้าบัญชีเงินฝากอยู่ในระดับสูง
จึงไม่น่าแปลกใจว่า การเติบโตด้วย Ecosystem Play หรือการนำความแข็งแกร่งของทั้ง 2 ธนาคารมาผนึกกำลัง จะทำให้มีโอกาสสร้างฐานลูกค้าและเพิ่มประสบการณ์ที่ดีที่สุด ให้เติบโตได้อย่างยั่งยืน
ที่สำคัญคือ การเกิดขึ้นของแพลตฟอร์มอย่าง ttb touch จะเป็นอีกหนึ่งตัวกลางที่จะมาเชื่อมต่อทุก ๆ ฝ่าย ตั้งแต่ลูกค้า พาร์ทเนอร์ และ ttb ได้อย่างมีประสิทธิภาพ และไร้รอยต่อ
ซึ่งทุก ๆ ธุรกรรมทางการเงินจะสามารถทำได้ครบ จบ ในแอปพลิเคชันเดียว ตั้งแต่ขอสินเชื่อรถยนต์ สินเชื่อบ้าน บริหารจัดการเงินเดือนพนักงานและภาษี ไปจนถึงจ่ายค่าน้ำค่าไฟ
ทั้งหมดนี้ ttb ได้พิสูจน์แล้วว่า ttb ได้เข้ามายกระดับคุณภาพชีวิตทางการเงินของผู้บริโภคอย่างแท้จริง..
ซึ่งเราคงต้องติดตามกันต่อไปว่า ttb จะสามารถเติบโตได้แค่ไหน ในวันที่บริการทางการเงิน เปรียบเสมือนเส้นเลือดสำคัญของการขับเคลื่อนเศรษฐกิจ
แต่ที่แน่ ๆ คือ ปัจจุบัน การรวมกิจการของ 2 ธนาคารชั้นนำอย่าง ทีเอ็มบี และ ธนชาต 
ไม่เพียงแค่จะเข้ามาสร้างการเปลี่ยนแปลงรูปแบบใหม่ ในวงการการเงินของประเทศไทย อย่างเห็นได้ชัด
แต่ ttb ยังช่วยให้ คนไทยทุกคน มีชีวิตทางการเงินที่ดีขึ้น นั่นเอง..
#ให้ชีวิตการเงินดีทั้งวันนี้และอนาคต
#เปลี่ยนเพื่อให้ชีวิตคุณดีขึ้น
#ttb
#MakeREALChange